Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Presidentti Trump: Israel joutuu maksamaan kalliimman hinnan -
USA:n rauhansuunnitelmassa vastineeksi siitä, -
että Jerusalem tunnustettiin Israelin pääkaupungiksi -
ja USA:n lähetystö siirrettiin Jerusalemiin.
Korkea iranilainen uskonoppinut: Jos USA iskee Irania vastaan, -
joutuvat USA:n Lähi-idän liittolaiset, mm. Israel, vastaiskun kohteeksi.
Saksan ulkoministeri Heiko Maas kehottaa EU:ta luomaan -
itsenäisiä, Yhdysvalloista riippumattomia maksujärjestelmiä -
vuonna 2015 solmitun Iranin ydinsopimuksen turvaamiseksi.
Presidentti Trump sanoi, -
että Israel "joutuu maksamaan kalliimman hinnan" -
USA:n rauhansuunnitelmassa vastineeksi siitä, -
että Jerusalem tunnustettiin Israelin pääkaupungiksi -
ja USA:n lähetystö siirrettiin Jerusalemiin.
Puheessaan Charlestonissa Länsi-Virginiassa Trump alleviivasi, -
että Jerusalem-tunnustus "olisi pitänyt tehdä jo vuosia sitten",-
koska ilman sitä rauhaa ei synny Israelin ja palestiinalaisten välille.
Se olisi pitänyt tehdä jo vuosia sitten.
Mikäli rauha palestiinalaisten kanssa milloinkaan syntyy, -
muistakaa, että näin oli hyvä tehdä, -
koska rauhanneuvotteluissa he ovat aina juuttuneet -
kysymykseen Jerusalemista pääkaupunkina.
Siksi totesin, että otetaan asia pöydältä.
Neuvotteluissa Israelin on maksettava kalliimpi hinta, -
koska he saavuttivat erittäin tärkeän asian.
Palestiinalaiset ovat syyttäneet Trumpia Israelin suosimisesta.
Trump huomautti tähän liittyen: -
"Palestiinalaisetkin tulevat saamaan jotain todella hyvää.
Heidän vuoronsa on seuraavaksi."
He juuttuivat aina kysymykseen Jerusalemista pääkaupunkina.
Nyt se on otettu pois pöydältä, eikä asiassa ole enää neuvoteltavaa.
Palestiinalaisetkin saavat jotain todella hyvää, -
koska heidän vuoronsa on seuraavaksi.
Israelin ja palestiinalaisten välistä rauhaa -
on sanottu kaikkein vaikeimmaksi sopimukseksi.
Jerusalemiin: Trumpin hallinto ei suunnittele tunnustavansa -
Israelin suvereniteettia Golanin kukkuloilla, -
sanoi USA:n kansallisen turvallisuuden neuvonantaja Bolton.
Israelissa parhaillaan vieraileva Bolton korosti, -
että "vaikka USA ymmärtääkin Israelin kannan koskien Golania, -
USA:n kanta asiaan ei ole kuitenkaan toistaiseksi muuttunut".
Bolton kommentoi asiaa sen jälkeen, -
kun eräs israelilaisvirkamies oli väittänyt, -
että USA:n Golan-tunnustus tapahtuisi lähikuukausina.
Israel sai Golanin haltuunsa Syyrialta -
voitettuaan kuuden päivän sodan vuonna 1967.
Alueen strategisen merkityksen vuoksi Israel liitti Golanin itseensä v. 1981.
Liitoksella ei ole kansainvälistä tunnustusta.
Kansallisen turvallisuuden neuvonantaja Bolton totesi myös, -
että Yhdysvallat pitää -
Israelin iskuja Iranin kohteisiin ja ohjuksiin itsepuolustustoimina.
Iran pyrkii selvästi luomaan yhtenäisen valta-alueen, joka ulottuu -
Iranista Irakin shiia-alueiden ja Syyrian kautta Libanoniin.
Tätä emme halua, ja jatkamme ponnistelujamme asiassa.
Aina kun Iran on tuonut ohjuksia ja muita aseita Syyriaan, -
Israel on iskenyt näihin kohteisiin.
Pidän tätä oikeutettuna itsepuolustuksellisena toimintana.
Iranin pahansuopiin toimiin liittyen neuvonantaja Bolton tähdensi, -
että Yhdysvallat vaatii pikemminkin muutosta Iranin politiikkaan -
kuin hallinnon vaihtoa.
Hän myös huomautti, että Iranin-vastaiset talouspakotteet -
ovat jo alkaneet heikentää Iranin kykyä rahoittaa terroristijärjestöjä.
Selvyyden vuoksi, USA:n päämääränä ei ole hallinnon vaihto Iranissa.
Vaadimme sen sijaan valtavaa muutosta Iranin käyttäytymiseen.
Pakotteiden rajoittavat vaikutukset näkyvät jo jossain määrin -
Quds-joukkojen toiminnassa Syyriassa ja Irakissa -
ja ilmeisesti myös huthien tukemisessa Jemenissä.
Tämä on erittäin tärkeää.
Aiomme painostaa Irania talous- pakotteiden lisäksi muillakin tavoilla.
Iranin hallinto ilmoitti hiljattain -
vahvistavansa sotilaallisia valmiuksiaan -
jännitteiden kiristyttyä USA:n ja mui- den alueellisten kilpailijoiden kanssa.
Korkea iranilainen uskonoppinut Ahmad Khatami varoitti nyt, -
että jos USA iskee Irania vastaan, -
joutuvat USA:n Lähi-idän liittolaiset, mm. Israel, vastaiskun kohteeksi.
Khatami korosti puheessaan, -
että Iran ei voi hyväksyä presidentti Trumpin neuvottelutarjousta.
Ajatollah Khamenein neuvonantaja- kaartiin kuuluva Khatami sanoi myös: -
"Yhdysvallat joutuu nöyryytettäväksi, -
jos se aiheuttaa pienintäkään vahinkoa Iranille."
Sitten Berliiniin: Saksan ulkoministeri Heiko Maas kehotti EU:ta luomaan -
itsenäisiä, Yhdysvalloista riippumattomia maksujärjestelmiä -
vuonna 2015 solmitun Iranin ydinsopimuksen turvaamiseksi.
Maas kirjoitti saksalaisessa Handelsblatt-talouslehdessä: -
"On välttämätöntä vahvistaa Euroopan autonomiaa -
luomalla Yhdysvalloista riippumattomia maksukanavia, -
eurooppalainen valuuttarahasto sekä itsenäinen Swift-järjestelmä."
"Jokainen päivä, jolloin ydinsopimus toimii, -
on parempi kuin erittäin räjähdysherkkä kriisi, -
joka muutoin uhkaisi Lähi-itää", Maas lisäsi.
Vaikka globaali eurooppalainen Swift-järjestelmä on jo olemassa, -
kuten Belgiassa toimiva, globaaleja maksuja operoiva Swift-verkko, -
nämä toimijat ovat kuitenkin kieltäy- tyneet liiketoimista Iranin kanssa -
vuodesta 2012 USA:n pakotteiden pelossa.
Vielä Israeliin: Tuhannet muslimit kokoontuivat Temppelivuorelle -
al-Aksan moskeija-alueelle eid al-adha -juhlapyhän rukouksiin.
Islamin mukaan juhlaa vietetään sen muistoksi, -
kun Aabraham määrättiin uhraamaan poikansa.
Koraanin mukaan alttarille tuotiin kuitenkin Ismael -
eikä juutalaista sukulinjaa edustava Iisak, kuten Raamattu esittää.
Kertomuksessa Jumalan enkeli kieltää Aabrahamia -
uhraamasta poikaansa ja osoittaa tilalle uhrieläimen.
Siksi muslimit eri puolilla maailmaa -
viettävät juhlaa teurastamalla lampaita, vuohia, lehmiä ja kameleita.
Myös Gazassa sadat muslimit osallistuivat -
islamistisen Hamasin järjestämiin rukouksiin.
Hamas-järjestön johtaja Ismail Haniya kehui puheessaan -
järjestönsä Israelin-vastaisten väkivaltatoimien tehokkuutta.
Hänen mukaansa ne johtanevat siihen, että Gazan saarto puretaan.
Veljet ja sisaret, -
koen tänä juhlapyhänä, että jos Allah suo, -
maamme, asiamme ja kansamme on saamassa siunauksen.
Koen, että Allahin armosta ja vastarintatoimiemme ansiosta -
tämä epäoikeudenmukainen saarto päättynee hyvin pian.
Gazan moninaisista haasteista huolimatta -
Hamas pitää edelleen kiinni tavoitteestaan -
eli "koko Palestiinan vapauttamisesta", totesi Haniya.
Kiitos seurasta. Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa. Huomiseen.
Suomennos: Sirpa Bågman